গত কয়েক মাস ধরেই অব‌োলা জীবের উপর অমানবিক আচরণের চরমতম নিদর্শন উঠে আসেছে সোশ্যাল মিডিয়ায়। তবে সোশ্যাল মিডিয়ার সূত্রেই এই ধরনের অপরাধীরা শাস্তিও পেয়েছেন। কিন্তু আরও একবার এমন অমানবিক ঘটনার সাক্ষী রইল মুম্বই শহর। 

ফেসবুক পোস্ট
গত রবিবার মুম্বইয়ের বাসিন্দা বালা মানি ফেসবুকে এক মর্মান্তিক একটি ভিডিও শেয়ার করেছেন। ভিডিওটি একটি সিসিটিভি ফুটেজ। যেখানে দেখা গিয়েছে, একটি গাড়ি চলে গেল, আর তার পরেই একটি কুকুর যন্ত্রণায় ছটফট করতে শুরু করল। সৌভাগ্যবশত সংলগ্ন হাউসিং সোসাইটির বাসিন্দারা তৎক্ষণাৎই সেই কুকুরটিকে পশু চিকিৎসালয়ে নিয়ে যান। পরে জানা গিয়েছে এই ঘটনাটি ঘটিয়েছেন সৌরভ দুখান্ডে নামক এক ব্যক্তি। তবে এটি কোনও দুর্ঘটনা নয়, কাজটি তিনি ইচ্ছা করেই করেছেন। কারণ এই কুকুরটিই একদিন তাঁর গাড়িতে টায়ারে প্রস্রাব করেছিল।
আরও পড়ুন
হিংস্র ‘তারা’!পৃথিবীর সবথেকে হিংস্র কুকুর এরাই
সারমেয় সু্ন্দর...
অমানবিকতার এখানেই শেষ নয়। এই ঘটনার পরে যখন অপরাধীর কাছ থেকে যখন তাঁর গাড়িটি চাওয়া হয়, কুকুরটিকে চিকিৎসালয়ে নিয়ে যাওয়ার জন্য, তখন তিনি তাঁর গাড়ি দিতে অস্বীকার করেন। অভিযোগকারী বালা মানি এবং নন্দা মহাদিক অভিযুক্ত সৌরভের বিরুদ্ধে এফআইআর দায়ের করেছেন। কয়েকজন অ্যানিম্যাল অ্যাক্টিভিস্ট একটি অনলাইন পিটিশান জারি করেছেন। তাঁদের বক্তব্য, পশুদের বিরুদ্ধে হওয়া এই নির্মম অত্যাচার অবিলম্বেই বন্ধ হওয়া উচিত। তাঁরা এই ঘটনায় অভিযুক্ত ব্যক্তির চরম শাস্তি ও জরিমানা দাবি করছে।
দেখুন ভিডিও—